Аддзел адукацыі, спорту і турызму Стаўбцоўскага райвыканкама

Дзяржаўная ўстанова адукацыі “ Шашкоўскі дзіцячы сад”

Сцэнарый вершаванай казкі

“ Ведайце ўсе, сябры, з запалкамі – няма гульні!”

Аўтар: Бізгень Л. В., выхавальнік дашкольнай адукацыі

*(Расчыняюцца весніцы імправізаванай хаты, з’яўляецца бабуля. Непадалёку, пад раскідзістым дрэвам стаіць хата Ваўка).*

**Бабуля.**

Зараз вам распавяду…

Каб не трапіць у бяду,

Пра бяспеку варта дбаць

Правілы пажарныя трэба паўтараць.

За утульным за сталом,

Сядайце ладненька – ладком!

Раскажу я вам, рабята,

Як было ў Воўка свята.

*(З’яўляецца Воўк. У адной лапе ён трымае запалкі, у другой – бенгальскія агні).*

**Бабуля.**

Воўк задумаў зладзіць свята,

Ды сабараць гасцей багата.

Што за свята? Як жа быць?

Як гасцям тут дагадзіць?

Ёсць запалкі, ёсць салют-

Будзе весела ўсім тут!

*(Воўк падыходзіць ла стала на якім цэлы стос рассыпаных запалак, спрабуе запаліць).*

**Воўк.**

Шмат запалак я знайшоў,

Высыпаў усе на стол.

Будзе слаўненькі салют! *( чуваць стук у дзверы)*

**Воўк***(незадаволена).*

А вось і Заяц тут, як тут!

**Заяц** *( абурана).*

Што ж ты робіш Воўча, любы,

Давядзеш сябе да згубы!

Запалкі ў рукі не бяры,

Петарды – не твае сябры!

**Воўк***(іранічна).*

Добра, Заяц!

Я ўсё знаю!

Тваю параду я прымаю,

Запалкі ў рукі не вазьму,

У доме – не хачу агню!

*Заяц знікае, Воўк працягвае класці агонь.*

**Воўк.**

Усё ж такі зраблю салют,

Хутка ж будуць госці тут!

*Успыхвае агонь, імгненна распаўсюджваецца на дах хаты. Воўк спалохана вые, не ведае, як дзейнічаць у гэтым выпадку. Мітусліва кідаецца з боку ў бок. З’яўляецца Заяц. У лапах ён трымае вогнетушыцель.*

**Заяц.**

Калі ўбачыў ты пажар,

Заві на дапамогу.

Не чакай, не плач, не стой,

Ты залі пажар вадой.

**Воўк.**

Ой, бяда, бяда, бяда,

Не магу знайсці вядра.

**Заяц.**

Ну засып тады пяском,

Бачыш, дым стаіць кругом.

**Воўк.**

Пад рукой пяску няма.

Што рабіць не знаю я.

**Заяц.**

Марна часу не губляй,

101 ты набірай!

Затым проста не сядзі,

Вогнетушыўель прынясі.

*З’ўляецца пажарная машына, Заяц дапамагае лакалізаваць пажар. Воўк тым часам разгублена дзьмухае на агонь. Пачынае выць.*

**Воўк.**

Уратаваць мяне паспелі,

А вось дом не ўцалеў,

У- у- увесь да нітачкі згарэў!

*(Працяжна завывае).*

*(З’яўляецца бабуля).*

**Бабуля.**

Ведайце, мае сябры.

З запалкамі – няма гульні!

Каб маглі ўсе ў доме жыць

У згодзе, міры, ласцы

Агню нельга нам дражніць

Вучымся ў казкі.